stanford-oval/wikipedia huggingface dataset:
רוופילפ
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת טפולצה |
| --- | --- | --- |
| יישובים | טפולצה • אברהאמהג' • בדצ'ונטומאי • בדצ'ונטרדמיץ • בלטונאדריץ' • בלטונהניה • בלטונרנדש  • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מינדסנטקאלה • מונושטורפאטי • נמשגולאץ' • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ |  |
| --- | --- |
בקרת זהויות :  NLI: 987007555200405171  LCCN: n84009139  VIAF: 131235115   WorldCat (עם VIAF): 131235115 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
רב עמרם

ערך זה עוסק ברב עמרם האמורא תלמידו של רב ששת. אם התכוונתם לרב עמרם גאון מחבר סידור התפילה סדר רב עמרם, ראו .
| --- | --- |
 מקום פעילות:  בבל
 תקופת הפעילות:  שני ושלישי אמוראים
 רבותיו:  רב ששת (רבו המובהק), רב, רב אסי, רב נחמן, רבה בר נחמני
 
רב עמרם היה אמורא בבלי בן הדור השני והשלישי (המאה ה-3), תלמידו המובהק של רב ששת. רוב מאמריו בתלמוד הם בשם חכמים אחרים. הוזכר פעמים מעטות גם בתלמוד הירושלמי.
רבותיו

רב עמרם היה בתחילה מתלמידיו של רב ומסר כמה ממאמריו. במעשה מסוים שהתלבטו בו תלמידי רב היה זה הוא שהכריע, על פי פסק של רב שהיה בידו. למד גם מפי רב אסי, רב נחמן, ורבה בר נחמני, אף קיבל את שמועותיו של רבי יוחנן מתלמידיו ה'נחותי' (הנוסעים מארץ ישראל לבבל), כגון רבי יצחק.
אולם רבו המובהק היה רב ששת. שגור בפיו המשפט: "האי מילתא אמר לן רב ששת, ואנהרינהו לעיינין ממתניתין": "דבר זה אמר לנו רב ששת, והאיר את עינינו במשנתנו", כלומר, הוכיח אותו מדיוק מאיר עיניים בלשון המשנה, שאיננו ברורה בקריאה פשוטה. בפניו הציע את ספקותיו, ורבו השיב לו בלשון אוהבת: "עמרם בני".
היה הבולט בקרב תלמידי רב ששת, כלשון התלמוד: "רב עמרם וכל גדולי הדור יתבי כי אמר רב ששת להאי שמעתא". על ההערכה אליו בקרב חבריו מעידה העובדה הבאה: פעם הפליג בספינה עם רב נחמן ורמי בר חמא. רב עמרם עזב אותם לזמן קצר, ובינתיים באה אשה לשאול אותם בהלכה. רב נחמן החל להתייעץ עם רמי בר חמא על התשובה, ורמי בר חמא הציע להמתין לרב עמרם, מפני כבודו וזקנתו ("לא ליחוש ליה לסבא?" - האם נתעלם מן הזקן?), ואכן, בשובו ענה להם תשובה בשם רב.
תלמידיו

הרבה למסור בשמו האמורא רב אידי בר אבין, וגם אחיו, רב חייא בר אבין. כמו כן מסר בשמו רב מנשיא בר תחליפא, שאף הוא כמותו התייחד בשינון מקורות התנאים.
דרכו בלימוד

כרבו, רב ששת, היה בקי במשנה וברייתות ומדקדק מהן. כמעט בכל שאלה בתלמוד שהוא דן בה הוא מוכיח ממקורות התנאים ("אף אנן נמי תנינא", ו"מתיב רב עמרם"), ולא הרבה להקשות מסברה גרידא. אופייני לו הביטוי: "אפשר איתא להא דרבי יוחנן ולא תניא לה במתניתין? נפק דק ואשכח". - האם ייתכן שחידוש זה ששמע בשם האמורא רבי יוחנן אכן נכון ואין לו שום אזכור ורמז במשנה? יצא, דקדק במשנה ומצא ראיה לדבר. כשנטה פעם אחת להעמיד משנה באופן דחוק, הוכיחו רבו רב ששת: "דלמא מפומבדיתא את, דמעיילין פילא בקופא דמחטא?" (תרגום: שמא אתה מישיבת פומבדיתא, שמכניסים פיל בקוף המחט?).
פעילותו בדור הרביעי

רב עמרם פעל גם בדור הרביעי לאמוראים, דורם של אביי ורבא, ודן בדבריהם.
השפעתו על ישיבתו של רבא מתבטאת בדברי רבין בר רב אדא, תלמיד רבא, שאמר לרבא מספר פעמים: "אמרי תלמידיך אמר רב עמרם", כלומר, תלמידיך, רבא, אומרים בשם רב עמרם.
קורותיו

לא ידוע דבר על מקום מגוריו ומשפחתו. נראה שהאריך ימים וחי לפחות שמונים שנה, משלהי ימי רב ועד בגרותו של רבא (ג'תתקצ-ד'ע, 310-230 בערך).
חוקר תולדות האמוראים אהרן הימן סבור שהיו שני רב עמרם: האחד - תלמיד רב, והשני - תלמיד רב ששת. לדעתו, לא ייתכן שהסיפור הנ"ל אודות רב עמרם עם רב נחמן ורמי בר חמא, בו נחשב רב עמרם כזקן שבחבורה, ייאמר על רב עמרם תלמיד רב ששת, חברו של רב נחמן.
יש אומרים שרב עמרם סתם הוא רב עמרם חסידא, אך הדעה המקובלת היא שאלו שני אישים שונים.
ממאמריו בהלכה

באיסור שנגרם כתוצאה מכוונתו של אדם (כגון השוחט בהמה לשם עבודה זרה (יהדות), וכתוצאה מכך הבהמה אסורה בהנאה) נוהג הכלל: אין אדם אוסר דבר שאינו שלו.
רווקה המקיימת יחסי אישות - אינה נחשבת כזונה האסורה לכהן, למרות האיסור שבדבר.
רב עמרם הגדיר במדויק את גודל רגליו של עובר בהיותו בן ארבעים יום (כשני חוטי צמר הצבוע בתולעת שני, כעובי חוט של ערב ולא של שתי), לצורך השלכות הלכתיות שונות.
מעשה באדם שהפקיד כשות אצל חברו, ולשומר הייתה גם כשות משל עצמו. השומר שלח את עוזרו להביא לו כשות, לצורך הכנת שיכר, וציין את המקום שבו הונח רכושו שלו, והלה סבר בטעות שגם הכשות השנייה שייכת לשומר, וציון המקום שנמסר לו אינו בדווקא, ונתן את הפקדון בתוך השיכר. רב עמרם הורה שהשומר והעוזר פטורים מלשלם על הפקדון, מכיוון ששניהם אינם אשמים בטעות שנוצרה, אלא שהשומר צריך לשלם רק את מה שנהנה והרויח מן הפקדון (ואם התקלקל השיכר, ולא הרוויח כלום - המפקיד פטור לגמרי).
ממאמריו באגדה בשם רב

שלוש עבירות אין אדם ניצול מהן בכל יום: הרהור עבירה, ועיון תפילה, ולשון הרע.
על הפסוק בתהילים (קי"ב, א'): "אַשְׁרֵי אִישׁ יָרֵא אֶת ה'", שאל: "אשרי איש ולא אשרי אשה? אלא: אשרי שעושה תשובה כשהוא איש", כלומר, בעודו צעיר.
ראו גם

רב עמרם חסידא
רווק

רווק הוא מצבו המשפחתי של אדם שלא נישא מעולם. להלכה רווקות זה מצבו המשפחתי של אדם מרגע לידתו ועד לנישואיו, אך ההתייחסות העיקרית למצב זה היא רק משעה שאדם הגיע לגיל הנישואים.
בחברות שונות, הרואות בזוגיות את המצב המשפחתי הראוי, רווק השומר על מצבו זה שנים לאחר שהגיע לגיל הנישואים נחשב לחריג. דוגמה לכך היא האמור במסכת פסחים: "אמר רבי יוחנן: שלשה מכריז עליהן הקב"ה בכל יום: על רווק הדר בכרך ואינו חוטא, ועל עני המחזיר אבדה לבעליה, ועל עשיר המעשר פירותיו בצינעה". בציבור החרדי האשכנזי, בחור ישיבה שנשאר רווק בגיל מבוגר יחסית קרוי אלטער בחור. רווק הטרוסקסואל המעוניין בזוגיות נכלל בקבוצה הקרויה פנויים פנויות.
ביהדות האורתודוקסית יש מהאשכנזים הנוהגים להתעטף בטלית רק אחרי החתונה. לפי מנהג זה, רווק מתעטף בטלית רק במקרים מיוחדים, כגון שליח ציבור, עלייה לתורה, או ברכת כהנים. מקורו של המנהג, הוא לימוד מן סמיכות הפרשיות של "גדילים תעשה לך" ו"כי ייקח איש אשה".
רווק המצוי בזוגיות מבלי שנישא קרוי ידוע בציבור, ולפי אחדים מחוקי מדינת ישראל דינו כנשוי.
ראו גם

אלטער בחור
פנויים פנויות
הערות שוליים

↑  תלמוד בבלי, מסכת פסחים, דף קי"ג, עמוד א'
↑  הרב שלמה אבינר, טלית גדול לרווק, באתר "ספריית חוה", י בכסלו תשע"ה
| --- | --- |
בקרת זהויות :  NLI: 987007284654905171  GND: 4167106-5  LCCN: sh85010774
קסנדרה קיין

| --- | --- |

קסנדרה קיין כבאטגירל, כפי שהיא מופיעה על עטיפת האוגדן Batgirl: A Knight Alone, אמנות מאת דמיון סקוט.
 סוג:  גיבור-על
 הוצאה לאור:  DC קומיקס
 הופעה ראשונה:  כקסנדרה: Batman #567 (יולי 1999) כבאטגירל: Legends of the Dark Knight #120 (אוגוסט 1999) כעטלף השחור: Batman Inc. #6 (מאי 2011)
 יוצרים:  קלי פאקט דמיון סקוט אלכס מאליב
 גילום הדמות:  Ella Jay Basco 
 מידע
 שם אמיתי:  קסנדרה קיין - ויין
 כינויים:  באטגירל, קאסומי, האחת שהיא הכל
 סטטוס:  פעיל
 מין:  נקבה
 מקצוע:  קונויצ'י, גיבור-על, אמן לחימה, מתנקש, לוחם צדק
 כוחות:  ללא כוחות-על מיומנת באמנויות לחימה, מסוגלת לקרוא שפת גוף ולצפות את מהלכי יריביה.
 חברה בקבוצה:  משפחת העטלף
 חברה לשעבר בקבוצה:  אאוטסיידרס טיטאנים מזרח ליגת הצללים צדק צעיר
 אזרחות:  ארצות הברית 
 מקום מגורים:  גות'אם סיטי 
 דמויות קשורות
 משפחה:  דייוויד קיין וליידי שיווה (הורים) ברוס ויין (אב מאמץ) דיק גרייסון, טים דרייק, ג'ייסון טוד ודמיאן ויין (אחים מאומצים),  סטפני בראון (אחות מאומצת)
 אויבים:  ליידי שיווה, David Cain 
 
קסנדרה קיין (באנגלית: Cassandra Cain) היא דמות בדיונית המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת Batman #567 מיולי 1999 ונוצרה על ידי הכותבת קלי פאקט והמאיירים דמיון סקוט וקלי פאקט.
קיין היא בתם האסייתית-אמריקנית של המתנקשים דייוויד קיין וליידי שיווה. מגיל צעיר הייתה קסנדרה מנועה מדיבור וממגע עם העולם החיצון כחלק מניסיון הפיכתה למתנקשת הגדולה ביותר. כתוצאה מכך, מתמחה קסנדרה באמנויות לחימה, אך רוב הזמן היא אילמת,  פיתחה מעט מאוד כישורים חברתיים ואינה יודעת קרוא וכתוב. תחילה נטלה קסנדרה את זהות באטגירל והיא הראשונה מהן שקיבלה סדרה משלה. בעקבות אירועי "באטמן: הקרב על הגלימה" משנת 2009, היא העבירה את זהות באטגירל לסטפני בראון, וחזרה רק בסוף 2010 כחלק מארגונו הכלל-עולמי של ברוס ויין, "באטמן בע"מ", באלטר אגו העטלף השחור (באנגלית: Black Bat).
רודולף מרקוס

| --- | --- |

 לידה:  21 ביולי 1923  (בן 101) מונטריאול, קנדה 
 ענף מדעי:  כימיה
 מקום מגורים:  קנדה, ארצות הברית
 מקום לימודים:  אוניברסיטת מקגיל  Baron Byng High School 
 מנחה לדוקטורט:  קארל א. וינקלר 
 מוסדות:  אוניברסיטת קרוליינה הצפונית בצ'אפל היל (1949–1951)  המכון הטכנולוגי של קליפורניה (1 בספטמבר 1978)  בית ספר טנדון להנדסה באוניברסיטת ניו יורק  אוניברסיטת אילינוי באורבנה-שמפיין 
 תלמידי דוקטורט:  Nathan Hodas, Donald W. Noid, Robert J. Cave 
 פרסים והוקרה:  פרס נובל לכימיה (1992)  פרס אירווינג לאנגמיור (1978)  Oesper Award (1997)  חבר זר של החברה המלכותית (25 ביוני 1987)  פרס פטר דביי (1988)  פרס לינוס פאולינג (1991)  מדליית לבואזיה (1994)  מדליית יובל המאה (1988)  פרס רמסן (1991)  פרס וילארד גיבס (1988)  פרס החברה האמריקאית לכימיה תאורטית (1997)  המדליה הלאומית למדעים (1989)  פרס וולף לכימיה (1984)  עמית אלכסנדר פון הומבולדט  פרס הומבולדט  עמית החברה הפיזיקלית האמריקאית 
 תרומות עיקריות
 תרומותיו לתאוריה של תגובות העברת אלקטרונים במערכות כימיות
 
רודולף ארתור מרקוס (באנגלית: Rudolph A. Marcus; ‏נולד ב־21 ביולי 1923) הוא חוקר כימיה יהודי אמריקאי-קנדי. זכה בשנת 1992 בפרס נובל לכימיה, על תרומותיו לתאוריה של תגובות העברת אלקטרונים במערכות כימיות. נודע בשל "תיאורית מרקוס" (Marcus theory).
חיים אישיים

רודולף מרקוס נולד ב-1923 במונטריאול, קוויבק, להוריו, אסתר ומאיר מרקוס, ממוצא יהודי-ליטאי. התעניינותו במדעים החלה בגיל צעיר. הוא הצטיין במתמטיקה בתיכון ברון בינג. לאחר מכן למד באוניברסיטת מקגיל, שם בשנת 1943 קיבל תואר ראשון, ובשנת 1946 תואר דוקטור. בשנת 1958 הפך מרקוס לאזרח ארצות הברית.
קריירה ומחקר

לאחר שסיים את לימודיו, בשנת 1946, עבד תחילה בבית המועצה הלאומית למחקר (קנדה) ולאחר מכן באוניברסיטת צפון קרוליינה, ובמכון הפוליטכני של ברוקלין. בשנת 1952, באוניברסיטת צפון קרוליינה, הוא פיתח את תורת רייס – רמספרגר – קאסל – מרקוס, על ידי שילוב של תורת ה- RRK עם תורת מצבי המעבר.
קריירה ומחקר > תורת מרקוס של העברת אלקטרונים

העברת אלקטרונים היא אחת הצורות הפשוטות ביותר של תגובה כימית. היא מורכבת מהעברת אלקטרונים בשכבה החיצונית בין חומרים בעלי מבנה אטומי זהה למחקריו של מרקוס בין יוני ברזל דו-ערכיים וטרו-ערכיים. בלעדיה החיים אינם יכולים להתקיים. העברת אלקטרונים משמשת בכל תפקודי הנשימה וכן בפוטוסינתזה. בתהליך חמצון מולקולות מזון, שני יוני מימן, שני אלקטרונים ומולקולת חמצן מגיבים בתגובה אקסותרמית כמו גם H2O (מים). בשל העובדה שהעברת אלקטרונים היא תגובה כה נרחבת, נפוצה וחיונית בטבע, התיאוריה של מרכוס הפכה לחיונית בתחום הכימיה.
2H + + 2e - + 1/2 O 2 → H 2 O + heat
תגובה כימית המקושרת למחקריו הרבים על העברת אלקטרונים היא העברת אלקטרון בין יוני מתכות במצבי חמצון שונים. דוגמה לתגובה כימית מסוג זה תהיה אחת בין יון ברזל דו-ערכי לתלת-מימי. בתקופתו של מרקוס כימאים נדהמו מהקצב האיטי שבו התרחשה תגובה ספציפית זו. מרקוס ערך מחקרים רבים על בסיס העקרונות שנמצאו בתגובה כימית זו, ובאמצעות לימודיו הצליח ליצור את תאוריית מרקוס המפורסמת שלו. תיאוריה זו פינתה את מקומה לתוכניות ניסוי חדשות, שתרמו לכל ענפי הכימיה.
פרסים והוקרה

מרקוס קיבל תוארי כבוד מאוניברסיטת שיקגו בשנת 1983, אוניברסיטת גוטבורג בשנת 1986, המכון הפוליטכני של ברוקלין בשנת 1987, אוניברסיטת מקגיל בשנת 1988, אוניברסיטת קווינס בשנת 1993, אוניברסיטת ניו ברונסוויק בשנת 1993, אוניברסיטת אוקספורד בשנת 1995, אוניברסיטת צפון קרוליינה בצ'אפל היל בשנת 1996, האוניברסיטה הלאומית יוקוהמה בשנת 1996, אוניברסיטת אילינוי באורבנה – שמפיין בשנת 1997, הטכניון - המכון הישראלי לטכנולוגיה בשנת 1998, האוניברסיטה הטכנית של ולנסיה בשנת 1999, אוניברסיטת נורת'ווסטרן בשנת 2000, אוניברסיטת ווטרלו בשנת 2002, האוניברסיטה הטכנולוגית Nanyang בשנת 2010, אוניברסיטת טומקור בשנת 2012, אוניברסיטת היידראבאד בשנת 2012, ואוניברסיטת קלגרי בשנת 2013. בנוסף הוענק לו דוקטורט לשם כבוד מאוניברסיטת סנטיאגו, צ'ילה בשנת 2018.
לפני שקיבל את פרס נובל בשנת 1992, קיבל מרקוס את פרס אירווינג לנגמויר בפיזיקה כימית בשנת 1978, פרס רובינסון של אגף פאראדיי של החברה המלכותית לכימיה בשנת 1982, פרס צ'נדלר של אוניברסיטת קולומביה ב-1983, את פרס וולף בכימיה בשנת 1984, את פרס וילארד גיבס ואת פרס פטר דביי ב-1988, את מדליית הלאומי למדע בשנת 1989, אוהיו של ויליאם לויד אוונס פרס ב-1990, תיאודור ויליאם ריצ'רדס פרס (NESACS) בשנת 1990, מדליית פאולינג, פרס רזמן, פרס פלייט הזהב של האקדמיה להישגיות אמריקאית, ופרס הירשפלד לכימיה תאורטית 1993.
הוא גם קיבל מלגת פרופסור באוניברסיטת קולג' באוקספורד בין השנים 1976-1975.
הוא נבחר לאקדמיה הלאומית למדעים בשנת 1970, לאקדמיה האמריקאית לאמנויות ומדעים בשנת 1973, לאגודה הפילוסופית האמריקאית בשנת 1990, קיבל חברות כבוד בחברה המלכותית לכימיה בשנת 1991 ובחברה המלכותית בקנדה בשנת 1993. כמו כן הוא נבחר לחבר בחברה המלכותית (ForMemRS) ב-1987.
קסנולית

קסנולית
קסנולית מהעיירה לרצ'מונט במדינת ניו יורק
קסנולית (מיוונית "קסנוס" (ξένος) – "זר" + "ליתוס" (λίθος) – "אבן", כלומר "אבן זרה") הוא חלק סלע שנעטף בסלע אחר גדול ממנו בזמן שהסלע השני נוצר והתקשה. בגאולוגיה המונח "קסנולית" משמש כמעט אך ורק לתיאור סלע הנבלע בתוך סלע יסוד בזמן שהמגמה עולה ומתפרצת. קסנוליתים יכולים להיבלע במגמה לאורך קירות תא המגמה, להיתלש מתוך קירות צינור הלבה המתפרצת או של דיאטרם שהתפוצץ או להיאסף בזרם הלבה על פני כדור הארץ. "קסנוקריסט" (מיוונית "גביש זר") הוא גביש זר בודד שנכלל בתוך גוש סלע יסוד. דוגמאות לקסנוקריסט הם גבישי קוורץ בתוך לבה נטולת סיליקה ויהלומים בתוך דיאטרמים של קימברליט.
למרות שמקובל להשתמש בביטוי "קסנולית" לסלע זר הכלול בסלע יסוד, הגדרה רחבה יותר יכולה לכלול חלקי סלע הכלולים בסלעי משקע. לעיתים מוצאים קסנוליתים במטאוריטים.
על מנת שהסלע הכולל יקרא קסנולית הוא חייב להיות מזוהה כסוג שונה לגמרי של סלע מהסלע שעוטף אותו. אם הסלע הכלול הוא מסוג דומה הוא מכונה "אוטולית" או "הכללה מאותו מקור".
קסנוליתים וקסנוקריסטים מספקים מידע חשוב על ההרכב הכימי של מעטפת כדור הארץ שלא ניתן להגיע אליה בדרך אחרת. סלעי בזלת, קימברליטים, למפרואיטים ולמפרופירים, שנוצרו בחלק העליון של המעטפת מכילים לעיתים חלקי סלעים וגבישים שמשערים כי הם חלק מהמינרלוגיה של המעטפת מהם נוצרו. דוגמה אחת למשל הם קסנוליתים של דוניט, פרידוטיט וספינל בזרמי לבה בזלתית. קימברליטים מכילים בנוסף לקסנוקריסטים של היהלום, רסיסים של לזורליטים בהרכב משתנה. המינרלים נושאי אלומיניום של רסיסים אלו מספקים רמזים לגבי העומק מהם הגיעו הסלעים. פלגיוקלז סידני הוא יציב עד לעומק של 25 קילומטרים, בין 25 קילומטרים ל-60 קילומטרים הצורה היציבה של מינרל האלומיניום היא ספינל. בעומקים גדולים מ-60 קילומטרים, הגארנט, שהוא מינרל דחוס יותר נהיה המינרל נושא האלומיניום. כמה קימברליטים מכילים קסנוליתים של אקלוגיט הנחשב לתוצר התמרה בלחץ גבוה של הקרום האוקיאני הבזלתי, המסוגל לחדור באזורי הפחתה דרך הפרידוטיט של המעטפת העליונה עד לעומק של 670 קילומטרים.
לקריאה נוספת

Blatt, Harvey, and Robert J. Tracy (1996) Petrology, W. H. Freeman, 2nd ed. ISBN 0-7167-2438-3
ראיין קוקריין

ראיין אנדרו קוקריין (באנגלית: Ryan Andrew Cochrane, נולד ב-29 באוקטובר 1988) הוא שחיין קנדי המתמחה בסגנון חופשי למרחקים ארוכים. בעל שתי מדליות אולימפיות (כסף וארד), ו-7 מדליות מאליפות העולם בשחייה.
ביוגרפיה

קוקריין נולד בוויקטוריה, קנדה.
ביוגרפיה > 2008, מדליית ארד אולימפית

בייג'ינג הייתה המקום שבו קוקריין ערך את הופעתו הראשונה במשחקים האולימפיים, כאשר היה חלק מנבחרת השחייה הקנדית לאולימפיאדת בייג'ינג (2008), ושם התרחשה הפריצה הגדולה בקריירה שלו. קוקריין, שעוד לא זכה באף מדליה בתחרות עולמית חשובה כלשהי לפני המשחקים (מלבד מדליית ארד במשחה ל-800 מטר חופשי באליפות הפאן פסיפיק בשחייה בוויקטוריה 2006), הפתיע במוקדמות ל-1500 מטר חופשי, כאשר זינק למקצה השלישי מתוך חמישה, וקבע שיא אולימפי חדש בזמן של 14:40:84 דקות. תוצאה זו היוותה שיפור של כמעט עשר שניות לשיאו הקנדי הקודם (14:50:65 דקות) שקבע בחודש יוני 2008 בתחרות מקומית בקליפורניה, בסך הכל כחודשיים לפני תחילת המשחקים האולימפיים בבייג'ינג. זמן קצר לאחר מכן, נשבר שיאו האולימפי של קוקריין, כשבמקצה החמישי במוקדמות, מחזיק השיא הקודם גרנט האקט מאוסטרליה קבע תוצאה של 14:38:92 דקות. קוקריין עלה מהמקום השני לגמר, שבו זכה במדליית הארד בזמן של 14:42:69 דקות, אחרי אוסאמה מלולי מתוניסיה בשיא אפריקאי חדש (14:40:84 דקות) וגרנט האקט מאוסטרליה (14:41:53 דקות). הייתה זו מדליה אולימפית ראשונה לקנדה בבריכת השחייה מאז אולימפיאדת סידני (2000), ומדליה אולימפית ראשונה לקנדה במשחה ל-1500 מטר חופשי מזה 88 שנים, כאשר האחרון שעשה זאת היה ג'ורג' ורנוט הקנדי שזכה במדליית כסף במשחה זה בזמן של 22:36:4 דקות באולימפיאדת אנטוורפן (1920). בנוסף, קוקריין התחרה במוקדמות ל-400 מטר חופשי, וקבע שיא קנדי חדש של 3:44:85 דקות, אך סיים רק במקום התשיעי ולא הצליח להעפיל לגמר.
ביוגרפיה > 2009, סגן אלוף עולם

באליפות העולם בשחייה שנערכה ברומא בשנת 2009 זכה קוקריין בשתי מדליות. מדליית כסף במשחה ל-1500 מטר חופשי בזמן של 14:41:38 דקות, אחרי אוסאמה מלולי מתוניסיה בשיא אפריקאי חדש (14:37:28 דקות), ולפני סון יאנג מסין (14:46:84 דקות), ומדליית ארד במשחה ל-800 מטר חופשי בשיא אמריקאי חדש של 7:41:92 דקות, אחרי ז'אנג לין מסין שקבע שיא עולם חדש (7:32:12 דקות), ואחרי אוסאמה מלולי מתוניסיה בשיא אפריקאי חדש (7:35:27 דקות). במשחה ל-400 מטר חופשי סיים שביעי בזמן של 3:46:60 דקות.
ביוגרפיה > 2011, סגן אלוף עולם

באליפות העולם בשחייה שנערכה בשאנגחאי, סין בשנת 2011 זכה קוקריין בשתי מדליות. מדליית כסף במשחה ל-800 מטר חופשי בשיא אמריקאי חדש של 7:41:86 דקות, אחרי סון יאנג מסין (7:38:57 דקות), ולפני גרגה קיש ממהונגריה שקבע שיא הונגרי חדש (7:44:94 דקות), ומדליית כסף במשחה ל-1500 מטר חופשי, אחרי סון יאנג מסין שקבע שיא עולם חדש (14:34:14 דקות), ולפני גרגה קיש מהונגריה שקבע שיא הונגרי חדש (14:45:66 דקות). במשחה ל-400 מטר חופשי סיים חמישי בזמן של 3:45:17 דקות.
ביוגרפיה > 2012, סגן אלוף אולימפי

באולימפיאדת לונדון (2012) זכה קוקריין במדליית כסף במשחה ל-1500 מטר חופשי בשיא אמריקאי של 14:39:63 דקות, אחרי סון יאנג מסין שקבע שיא עולם חדש (14:31:02 דקות), ולפני אוסאמה מלולי מתוניסיה (14:40:31 דקות). קוקריין השתתף גם במוקדמות ל-400 מטר חופשי וקבע זמן של 3:47:26 דקות, שמיקם אותו במקום השמיני והאחרון לעלייה לגמר. אך, מאוחר יותר ערעורו של השחיין פארק טאי-הוואן מקוריאה הדרומית בנוגע לפסילתו במוקדמות התקבל, וקוקריין נדחק למקום התשיעי שלא מקנה עלייה לגמר, כאשר הוא מפספס את הכניסה לגמר במאית (השחיין שמוקם כעת במקום השמיני והאחרון שהקנה כניסה לגמר היה דייוויד קארי מבריטניה שקבע במוקדמות זמן של 3:47:25 דקות).
ביוגרפיה > 2013, סגן אלוף עולם

באליפות העולם שנערכה בברצלונה, ספרד בשנת 2013 זכה קוקריין בשתי מדליות, כסף וארד. מדליית כסף, במשחה ל-1500 מטר חופשי בתוצאה של 14:42.48 דקות, אחרי סון יאנג (14:41.15 דקות) ולפני גרגוריו פלטריניירי מאיטליה (14:45.37 דקות). מדליית ארד, במשחה ל-800 מטר חופשי בתוצאה של 7:43.70 דקות, אחרי סון יאנג (7:41.36 דקות) ומייקל מקברום מארצות הברית (7:43.60 דקות). נוסף לכך, הוא סיים במקום רביעי במשחה ל-400 מטר חופשי בתוצאה של 3:45.02 דקות.
שיאים אישיים > בריכה אולימפית

200 מטר חופשי: 1:48.55 דקות (2009)
400 מטר חופשי: 3:44.85 דקות (2008) שיא קנדה
800 מטר חופשי: 7:41:86 דקות (2011) שיא קנדה
1500 מטר חופשי: 14:39.63 דקות (2012) שיא קנדה
שיאים אישיים > בריכת 25 מטר

200 מטר חופשי: 1:47.60 דקות (2009)
400 מטר חופשי: 3:39.10 דקות (2009) שיא קנדה
800 מטר חופשי: 7:39.57 דקות (2009)
1500 מטר חופשי: 14:28.63 דקות (2009) שיא קנדה
רוונסבורגר

| --- | --- |


 נתונים כלליים
 תקופת הפעילות:  1883–הווה (כ־141 שנים) 
 חברות בנות:  Mako Games 
 מיקום המטה:  רוונסבורג 
 ענפי תעשייה:  תעשיית הצעצועים, book industry 
 מוצרים עיקריים:  toy goods, פאזל, ספר ילדים 
  
 www.ravensburger.de
 
לוגו החברה בשלבי התפתחותו עד לסמליל הנוכחי
קמפיין פרסום גרילה של החברה, שעשה שימוש בתלי הריסות באתרי בנייה כדי לפרסם את הפאזלים מתוצרתה
רוונסבורגר (בגרמנית: Ravensburger, ובשמה הרשמי: Ravensburger AG, קרי: רַוונְסבּוּרְגֶר אָה. גֶה.) היא יצרנית משחקים גרמנית גדולה, המפורסמת בעיקר כמי שמובילה את שוק הפאזלים האירופי.
היסטוריה

החברה נוסדה ב-7 במאי 1883 בידי אוטו רוברט מאייר ברוונסבורג (אנ') שבשוואביה עילית (אנ') בדרום גרמניה. משחק הלוח הראשון שלה שהופץ היה "Reise um die Erde" (מסע סביב כדור הארץ).
סימנה המסחרי של רוונסבורג, שעבר תהליך התפתחות במשך השנים, נרשם במשרד הפטנטים (אנ') של האימפריה הגרמנית ב-1900. מ-1971 מזוהה עם החברה עם סימן המשולש הכחול.
במפנה המאה ה-20 התרחב קו המוצרים של החברה וכלל אלבומי תמונות, ספרי ילדים, ספרי הפעלה וחוברות הדרכה, ספרי עיון ומשחקי ילדים. כבר לפני מלחמת העולם הראשונה הציגה החברה קו של כ-800 מוצרים. החברה שגשגה בין מלחמות העולם אך נפגעה קשות בימי מלחמת העולם השנייה.
לאחר מלחמת העולם השנייה השתקמה החברה באיטיות, והפריצה הגדולה שלה הייתה ב-1964 כשהחלה בייצור פאזלים וחדרה היטב לענף זה. באותה שנה היא הקימה סניפים בשש מדינות אירופיות נוספות. ב-1977 התפצלה זרוע ההוצאה לאור של החברה לחברה-בת נפרדת.
החברה מתמקדת בפרסומה כמותג פאזלים מוביל, וארבעה פאזלים שהיו בשעתם הגדולים ביותר בעולם: 40,320 (מיטב הרגעים של דיסני), 32,256 (קית' הרינג, "Double Retrospect" (- רטרוספקטיבה זוגית), 32,000 (חלון לניו יורק), ו-24,000 חלקים, יוצרו על ידיה.
משחקים מפורסמים

בין המשחקים המפורסמים מתוצרת החברה, מוכרים בישראל:
רברסי
בריקדה (אנ')
סקוטלנד יארד (אנ')
פוארטו ריקו (נמכר תחת המותג "Alea")
לוגו החברה
רודולף לנגה

| --- | --- |

 לידה:  18 באפריל 1910 וייסוואסר, הקיסרות הגרמנית הקיסרות הגרמנית
 נהרג:  23 בפברואר 1945 (בגיל 34) פוזנן, ורתגאו גרמניה הנאצית
 מדינה:  ממלכת פרוסיה, רפובליקת ויימאר, גרמניה הנאצית 
 השכלה:  אוניברסיטת פרידריך שילר 
 השתייכות:  גרמניה הנאצית גרמניה הנאצית    אס אס
 תקופת הפעילות:  1933–1945 (כ־12 שנים)
 דרגה:   שטנדרטנפיהרר
 תפקידים בשירות
 מפקד איינזצקומנדו 2 באיינזצגרופן A   ראש האס דה והסיפ"ו בורתגאו.
 פעולות ומבצעים
 מלחמת העולם השנייה
 עיטורים
 הצלב הגרמני בזהב  צלב הברזל, דרגה שנייה  צלב ההצטיינות במלחמה  צלב הברזל, דרגה ראשונה 
 
רודולף לַנגֶה (בגרמנית: Rudolf Lange; ‏18 באפריל 1910 – 23 בפברואר 1945) היה מפקד משטרת הביטחון והאס דה בריגה. הוכר כאחד מהמבצעים הראשיים של השמדת יהודי לטביה בתקופת השואה. 
יחידת הקומנדו בפיקודו רצחה עשרות אלפי יהודים והוא פיקד על הריגות המוניות. השתתף בועידת ואנזה כמומחה לרצח המוני.
ביוגרפיה > תחילת דרכו

לנגה נולד למשפחה פרוטסטנטית בעיר וייסוואסר בפרוסיה-שלזיה. אביו היה מפקח בנייה ברשות הרכבות. לאחר סיום התיכון למד משפטים באוניברסיטת יינה, קיבל תואר דוקטור במשפטים ב-1933 וגויס על ידי הגסטפו של מחוז העיר האלה. הוא הצטרף לאס דה בנובמבר 1933, ובשנת 1936 הצטרף לאס אס.
לנגה עלה במהירות במנגנון הטרור של המשטר הנאצי. הוא גם אימץ את האידאולוגיה של האס אס, כפי שניתן לראות, בין היתר, בפרישתו מהכנסייה בשנת 1937. מ-1936 הוא עבד במטה הגסטפו בברלין. במאי 1938 הועבר לווינה על מנת לפקח על סיפוח מערכת המשטרה האוסטרית, שם עבד עם וולטר שטלקר, שלימים נהיה הממונה עליו בריגה. ביוני 1939 הועבר לשטוטגרט.
בספטמבר 1939 אוחדו סוכנות הביטחון והמשטרה של גרמניה הנאצית לתוך המשרד הראשי לביטחון הרייך בראשותו של ריינהרד היידריך. 
ממאי עד יולי 1940  שימש במשרדי הגסטפו של ויימאר וארפורט, כסגן ראש הסיפ"ו בקאסל. בספטמבר 1940 קודם לתפקיד סגן מפקד המשטרה של ברלין, ובאפריל 1941 הועלה לדרגת סרן באס אס.